Harry Morgan

Harry Morgan, vlastným menom Harry Bratsburg (* 10. apríl 1915, Detroit, Michigan, USA – † 7. december 2011, Los Angeles, Kalifornia) bol americký herec, ktorý sa preslávil predovšetkým ako plukovník Potter v americkom seriáli M*A*S*H.

Životopis 
Narodil sa v Detroite v štáte Michigan. V roku 1933 vyštudoval Muskegon High School. V roku 1937 debutoval v divadle v New Yorku. Vo filmoch hral najskôr ako "Henry Morgan" a neskôr "Harry Morgan".

Najväčšiu slávu mu získal seriál M*A*S*H, kde najprv hral bláznivého generála a neskôr plukovníka Pottera. V roku 1980 získal za postavu Shermana T. Pottera cenu Emmy. V roku 1983 po skončení 11. série seriálu M*A*S*H bol jedným z tých, ktorí chceli pokračovať v natáčaní ďalších dielov, ale hlavní herci seriálu už ďalej natáčať nechceli. Vznikol preto nový seriál After M*A*S*H. Ďalej vystupoval napríklad v animovanom seriáli Simpsonovci, alebo vo filme Záťah. Od roku 2002 bol na dôchodku. 

Zomrel 7. decembra 2011 vo svojom dome v Brentwoode na zápal pľúc vo veku 96 rokov.

Referencie

Iné projekty

Externé odkazy

Zdroj 

Televízni herci USA
Divadelní herci USA
Filmoví herci USA
Televízni režiséri USA
Držitelia ceny Emmy
Osobnosti z Detroitu
Úmrtia na pneumóniu